
                                      NOTĂ INFORMATIVĂ 
la proiectul de decizie „Cu privire la amalgamarea  voluntară a UAT a satelor Sauca, Unguri și a comunei Calarașovca”
1. Condițiile ce au impus elaborarea proiectului decizie
Procesul de amalgamare voluntară este inițiat în conformitate cu prevederile Legii nr. 225/2023 privind amalgamarea voluntară a unităților administrativ-teritoriale din Republica Moldova. Fragmentarea administrativă actuală limitează capacitățile localităților mici de acces la fonduri de dezvoltare comunitarî și de asigurare a serviciilor publice moderne și susțenabile.
Decizia de amalgamare voluntară a satelor Sauca, Unguri și a comunei Calarașovca din raionul Ocnița a ajuns la o etapă strategică finală. Această vine ca urmare a consultărilor publice, a analizelor de impact și a elaborării materialelor informative necesare pentru unificarea resurselor administrative, economice și umane ale celor trei comunități.
2. Scopul obiectivele proiectului
· Consolidarea capacității administrative: Crearea unei autorități publice locale puternice, capabile să gestioneze eficient proiecte mari de infrastructură.
· Dezvoltarea durabilă a microregiunii: Modernizarea drumurilor locale, extinderea rețelelor de apă, canalizare, iluminat public și eficientizarea managementului deșeurilor.
· Protejarea și promovarea patrimoniului local: Punerea în valoare a obiectivului de importanță istorică și culturală, precum Casa-Muzeu „Petru Zadnipru” din Sauca și Mănăstirea „Adormirea Maicii Domnului” din Calarașovca, sub o strategie turistică unificată.
3. Principalele prevederi ale proiectului de decizie
Proiectul de decizie propune aprobarea finală a:
1. Amalgamării voluntare a satului Sauca, satului Unguri și comunei Calarașovca într-o singură unitate administrativ-teritorială (UAT).
2. Stabilirea sediului administrativ al noii localități amalgamate, conform criteriilor de accesibilitate și infrastructură stabilitată în com,Calarașovca.
4. Fundamentarea economico-financiară și Cofinanțarea
Un aspect esențial în procesul de fuziune administrativă asigurarea echilibrului bugetar și a contribuțiilor financiare pentru proiectele în derulare și cele viitoare.
· Detalierea cofinanțării pentru s. Unguri s. Sauca și com. Calarașovca: Pentru a evita orice omisiuni de planificare bugetară, se stipulează în mod expres cota de cofinanțare care revine fiecărei localități pentru proiecte de dezvoltare locală aflate în derulare și pentru cele programate în perioada de amalgamare. Contribuția este calculată proporțional și garantat prin bugetul local unificat, asigurând transparență totală în fața consilierilor și a cetățenilor.

5. Impactul deciziei și ce vom obține 
Aprobarea acestei decizii finale deschide calea către transmiterea dosarului complet către Cancelaria de Stat și Guvernul Republicii Moldova pentru oficializarea noii structuri administrativ-teritoriale.
Pe timp mediu și lung, amalgamarea va reduce costurile administrative per cap de locuitor, va crește atractivitatea microregiunii pentru investiții private și va asigura un punctaj superior în cadrul apelurilor de granturi europene și naționale (precum Programul Național „Satul European”).
 
